
A Helyi Választási Bizottság tagjának és póttagjának megválasztása
Előterjesztő:
dr. Varga Viktória jegyző, HVI vezetője
Előkészítette: 
dr. Varga Viktória jegyző, HVI vezetője
TISZTELT KÉPVISELŐ-TESTÜLET!
A választási eljárásról szóló 2013. évi XXXVI. törvény (továbbiakban: Ve.) 23. §-ának megfelelően Tagyon Község Önkormányzata 2023. október 1. és november 30. között megválasztotta a helyi választási bizottság tagjait és póttagjait. 
A 2026. április 12-ére kitűzött országgyűlési képviselők választásának előkészítő munkálatai során megállapítottam, hogy egy tag tisztsége lemondással, egy póttag tisztsége az illetékességi területen lévő lakcímének megváltozásával megszűnt, illetve egy póttag elhunyt. 

A Ve. 35. § (1) bekezdése alapján, ha a választási bizottság választott tagjának megbízatása a megbízatás feltételeinek megszűnése, összeférhetetlenségi okok fennállása, lemondás vagy halál esetén megszűnik, helyébe a póttagok megválasztására irányuló indítványban a soron következő póttag lép, póttag hiányában a települési önkormányzat képviselő-testülete új tagot választ. 
Tekintettel arra, hogy póttag fentiek miatt nincs, a választási eljárás biztonságos lebonyolításához egy tag és legalább egy póttag megválasztása szükséges.
A választási bizottság tagjainak személyére a helyi választási iroda vezetője tesz indítványt, amelyhez módosító javaslat nem nyújtható be, megválasztásukról egy szavazással dönt a képviselő-testület.
Tagyon Község Helyi Választási Bizottság tagjának és póttagjának az alábbi személyeket javaslom megválasztani:

Tagjának:
Inhof Renáta
Póttagjának:
Törökné Slemmer Csilla

A választási bizottság tagjának és póttagjának javasolt személyek nyilatkoztak arról, hogy a tisztséget vállalják, rendelkeznek választójoggal és a közös hivatalhoz tartozó településen lakcímmel, valamint arról, hogy nincs olyan tisztségük, amely a megbízással összeférhetetlen. 

A választási bizottság tagjai és póttagjai a megválasztásukat követő öt napon belül a polgármester előtt az egyes közjogi tisztségviselők esküjéről és fogadalmáról szóló törvény szerinti szöveggel esküt vagy fogadalmat tesznek. Jogaikat csak az eskü- vagy fogadalomtételt követően gyakorolhatják.

Kérem a Tisztelt Képviselő-testületet, hogy az előterjesztést megvitatni és a határozati javaslatot támogatni szíveskedjen.

HATÁROZATI JAVASLAT

Tagyon Község Önkormányzata Képviselő-testülete Tagyon Község Helyi Választási Bizottsága tagjának és póttagjának az alábbi személyeket választja meg:
Tag: 
Inhof Renáta
Póttag:
Törökné Slemmer Csilla
Felkéri a jegyzőt, hogy a bizottság tagjának és póttagjának polgármester előtti eskütételéről a megválasztásukat követő 5 napon belül intézkedjen.

Határidő: azonnal

Felelős: polgármester, jegyző

Szentantalfa, 2026. február 19.

dr. Varga Viktória

jegyző

